Държавен вестник, бр. 45, 2015 г., стр. 13

БРОЙ  45	
Д Ъ Р Ж А В Е Н  В Е С Т Н И К 	
СТР.  13  
Чл. 7. Професионалистът по здравни грижи 
има право да откаже изпълнение на професио-
нални задължения в случаи на пряка заплаха за 
здравето и живота му.
Раздел II
Отношения между професионалистите по здравни 
грижи, пациента и неговите близки
Чл. 8. (1) Професионалистите по здравни 
грижи, като осигуряващи здравни грижи, са 
преди всичко заинтересовани от посрещането 
и удовлетворяването на нуждите на хората като 
био-психо-социални и интелектуални личности.
(2) Професионалистът по здравни грижи тряб-
ва да използва всички научни и професионални 
познания, умения, опит и квалификация в полза 
на пациентите с цел превенция и лечение на бо-
лести, рехабилитация и облекчаване на болката, 
без да компрометира собствената си научна и 
професионална независимост.
Чл. 9. (1) Задължение на професионалиста по 
здравни грижи е да се грижи за пациента, като 
създава лечебна среда, която подобрява колкото 
е възможно повече физическото и психо-соци-
алното му състояние.
(2) При предоставянето на здравните грижи 
трябва да се вземат предвид личността и желани-
ето на пациентите, особено на тези, ненавършили 
12 години, преди изпълнението на медицински 
манипулации с цел намаляване на чувството за 
тревожност и снижаване на стреса.
Чл. 10. При изпълнение на задълженията си 
професионалистът по здравни грижи трябва да 
се въздържа от всякакви действия, които могат 
да доведат до предположението, че:
1. незаконно практикува професията;
2. сътрудничи с непрофесионалисти;
3. цели лична публичност или друга облага;
4. извършва измама или манипулира паци-
ентите;
5. участва в нелоялна конкуренция.
Чл. 11. Професионалистът по здравни грижи 
оказва пълно уважение на личността, честността 
и почтеността на пациента. Той трябва да пред-
приема всякакви действия, които спомагат, но 
и да се въздържа от всякакви действия, които 
могат да засегнат чувството на лична свобода 
на пациента.
Чл. 12. Професионалистът по здравни грижи 
се въздържа от всякакви действия, които могат 
да застрашат живота на пациента.
Чл. 13. Професионалистът по здравни грижи 
трябва да предоставя услугите си изключително в 
интерес на пациента и в рамките на задълженията 
и компетентността си, в съответствие с научните 
принципи, медицинските стандарти, Наредба № 1 
от 2011 г. за професионалните дейности, които 
медицинските сестри, акушерките, асоциираните 
медицински специалисти и здравните асистенти 
могат да извършват по назначение или самос-
тоятелно и другите нормативни актове, които 
регламентират професионалните му задължения. 
За тази цел той трябва да бъде информиран и 
да подобрява уменията си чрез продължаващо 
обучение.
Чл. 14. Професионалистът по здравни грижи 
трябва да помага на пациента с всички законни 
средства и да го защитава от всякакви вреди при 
изпълнение на професионалните си задължения.
Чл. 15. Професионалистът по здравни грижи 
осигурява на пациента и неговите близки ин-
формация от своята компетентност преди всяка 
лечебно-диагностична процедура.
Чл. 16. Професионалистът по здравни грижи 
избягва всяка злоупотреба поради привилеги-
рованите си взаимоотношения с пациентите и 
поради привилегирования достъп до тяхната 
личност, имущество, дом и работно място.
Чл. 17. Професионалистът по здравни грижи 
отказва подаръци, услуги или гостоприемство 
от пациентите, за които се грижи в момента, 
тъй като те могат да бъдат изтълкувани като 
възможност за упражняване на влияние за 
получаване на преференциално внимание или 
други ползи.
Чл. 18. (1) Предоставянето на здравни грижи 
изисква уважение към човешкия живот при вся-
какви обстоятелства, както и към достойнството 
и свободния избор на пациента.
(2) В случаите на нелечими болести в последен 
стадий професионалистите по здравни грижи мо-
гат да се ограничат до облекчение на физическата 
и душевната болка на пациента, като осигурят 
подходяща подкрепа за него и неговите близки.
Чл. 19. Професионалистът по здравни грижи 
съблюдава конфиденциалността по отношение 
на личната информация за пациента и преценява 
внимателно предоставянето на тази информация 
съгласно нормативната уредба.
Раздел III
Отношения между професионалистите по здрав-
ни грижи
Чл. 20. (1) Професионалистите по здравни гри-
жи си дължат морална и професионална помощ.
(2) Забранява се оклеветяването на колега, 
злословенето и разпространяването на неверни 
и недоказани обвинения срещу него.
(3) Лични разногласия между професионалисти 
по здравни грижи не могат да бъдат предмет на 
публични полемики.
Чл. 21. Недопустимо е професионалист по 
здравни грижи да злепоставя колегата си чрез 
преценка и критика на неговата професионална 
дейност или чрез изказвания срещу неговата 
личност.
Чл. 22. Интересът на пациента, както и ко-
легиалността изискват доверие в отношението 
между членовете на терапевтичния екип.
Чл. 23. Професионалистът по здравни грижи 
трябва да е в коректни отношения с колегите си, 
като оставя настрана различията си с тях в името 
на интересите на пациента. Той трябва да уважава 
и да отдава внимание на колегите си независимо 
от ранга, образованието или квалификацията им 
и да уважава йерархията.
Чл. 24. (1) Споровете от етичен и деонто-
логичен характер между професионалисти по 
здравни грижи се отнасят към комисиите по 
професионална етика към регионалните колегии 
на БАПЗГ.